Aneẓruf Ameqran neɣ Tiniri (s usseɛreb : Ṣṣeḥra Ameqran - s tefrensist: Sahara) d netta ay d aneẓruf ameqran akk deg umaḍal, yezga-d deg ugafa n Tefriqt, yerna tajumma-nnes tekka i 8 n yimelyunen n yikilumitren imkuẓen. Aneẓruf Ameqran yeṭṭef akal seg Yilel Agrakal arma d Tafriqt taberkant, seg Ugaraw Aṭlasi arma d Ilel Azeggaɣ. Timura ay yettekkan deg-s nitenti d Amerruk, Aneẓruf Utrim, Dzayer, Tunes, Libya, Maṣer, Sudan, Ččad, Nijir, Mali akked Muriṭanya. Aneẓruf Ameqran d tama yekkawen mliḥ (ala 100 n yimilimitren n wenẓar ay d-yekkaten deg-s yal aseggas), dɣa d aya ay t-yejjan ad yeqqim d akal ur yeṣliḥen i tfellaḥt. Imezdaɣen-nnes zemren ad sfullḥen ala cwiṭ-nni n wakal ay d-yezzin i yimedwen (oasis), anda ay ttɣelliten tizdayin n tini. Ala d Nil ay d asif ameqran ay izegren Aneẓruf.